ועדת העבודה, הרווחה והבריאות, כנסת 17, פרוטוקול מספר 515, 2008-07-29 09:30

יצחק גלנטי: אנחנו פותחים את הדיון בנושא תיקון ההסכם בדבר מימון הקמת מצבות לנפטרים גלמודים.

יצחק גלנטי: אבקש את היועץ המשפטי להקריא את ההסכם שמונצח פה לפנינו כפי שהוגש על ידי המוסד לביטוח לאומי.

יצחק גלנטי: רועי אתה מעדיף?

יצחק גלנטי: בבקשה.

רועי קרת: ההסכם בדבר מימון הקמת מצבות לנפטרים קובע שהמוסד בשיתוף עם אוצר המדינה המוסד מבצע, האוצר מממן, כמו כל ההסכמים שלפי סעיף 9, המוסד יממן הקמת מצבה על קברו של נפטר גלמוד אם במשך 12 חודשים אף אחד אחר לא עשה את זה.

רועי קרת: זאת אומרת, אין לנפטר קרובים ממדרגה ראשונה.

רועי קרת: אף אחד לא קיבל בעדו כשהוא נפטר מענק דירה ויש עוד תנאים בהסכם שאני לא זוכר אבל יש איזשהו מנגנון שמבטיח שלא סתם יגיעו לביטוח לאומי כדי לחסוך את דמי המצבה.

רועי קרת: היום בהסכם כפי שציינתי הקבר נותר ללא מצבה במשך 12 חודשים.

רועי קרת: בהסכם היום הקמת המצבה במימון הביטוח הלאומי נעשית רק אם המצבה לא הוקמה מישהו מחוגי המשפחה במשך 12 חודשים מהפטירה.

רועי קרת: אנחנו ביקשנו לקצר את זה ל-3 חודשים אבל במהלך הדיון שקדם לכניסה שלנו לכאן מול נציג האוצר שהוא הצד השני שחותם על ההסכם.

יצחק גלנטי: זאת אומרת שעוד אין הסכם?

רועי קרת: לא.

רועי קרת: לא.

רועי קרת: אנחנו מביאים לפה אדוני לפי סעיף 9 לחוק הביטוח הלאומי, אנחנו באים לפה להיוועץ בעקרונות ההסכם.

רועי קרת: עוד אין הסכם.

רועי קרת: ההסכם עוד לא חתום.

רועי קרת: אנחנו סיכמנו איתם בזמנו על קיצור מ=12 חודשים לחצי שנה.

רועי קרת: לכאן הגענו ל-3 חודשים כי מועצת המוסד שזה גוף נוסף שאנחנו חייבים להיוועץ בו לפי החוק ביקש שנקצר ל-3 חודשים.

רועי קרת: האוצר לא מסכים ל-3 חודשים אבל הגענו לאיזה נוסח פשרה מוסכם שלדעתי יכול להניח את דעת כל הצדדים וזה מה שאני מבקש להביא לכם כרגע לאישור.

רועי קרת: ה-3 חודשים שעליהם דיברנו יקבע כהוראת שעה לשנתיים שמהלכם אנחנו נראה.

רועי קרת: האוצר חושש שהקיצור הזה הוא גדול מדי ושהוא יכניס הרבה אנשים שלא צריכים להיכנס.

רועי קרת: אנחנו נראה במהלך השנתיים כמה אנשים חדשים יווספו למערכת בגלל הקיצור הזה.

רועי קרת: אם יסתבר שלא כצעקתה וזה לא מוסיף הרבה אנחנו נבוא לפה ונהפוך את זה להוראה של קבע.

רועי קרת: אם לא, בעוד שנתיים זה לא יהיה 3 חודשים, זה גם לא יהיה 12 חודשים, אלא אותם 6 חודשים שעליהם סיכמנו.

רועי קרת: זאת אומרת , אם נסכם אנחנו מבקשים שתאשרו לנו קיצור של 12 חודשים ל-6 חודשים כהוראה של קבע והוראת שעה לשנתיים שבהם ה-6 חודשים מקוצרים ל-3 חודשים.

יצחק גלנטי: אני מביע את דעתי בעניין.

יצחק גלנטי: אין פה מקום לדעתי להתחייב מעכשיו לעוד שנתיים אם זה יהיה 6 חודשים או פחות או יותר.

יצחק גלנטי: אני סבור שהיה נכון לאשר את זה באמת כהוראת שעה ל-3 חודשים.

יצחק גלנטי: בואו נראה לאחר מכן.

יצחק גלנטי: מראש להיכנס למחויבות לעוד שנתיים לא הייתי מציע.

רועי קרת: אני מסכים אדוני.

רועי קרת: אבל אם אנחנו רק נקבע הוראת שעה לשנתיים ובעוד שנתיים לא נעשה שום דבר זה יחזור אוטמטית ל-12 חודשים.

רועי קרת: זה גם משהו שאנחנו לא רוצים שיקרה.

יצחק גלנטי: אז בואו אולי נחליט אחרת שזה לא יהיה יותר מחצי שנה.

רועי קרת: זה מה שביקשתי.

רועי קרת: חצי שנה או פחות.

רועי קרת: ההסכם יתוקן ככה שזה יהיה חצי שנה אבל בשנתיים הקרובות 2 חודשים.

רועי קרת: ונראה בשנתיים האלה איך זה עובד ולפי זה נחליט בהמשך.

יצחק גלנטי: תודה רבה לרועי.

יצחק גלנטי: אני הייתי רוצה לשמוע אם יש למישהו נוסף רצון להתייחס לזה.

איה דביר: איה דביר, משרד המשפטים.

איה דביר: רק להשלים את הבקשה של רועי.

איה דביר: כל הסדר שיוחלט לגופו של עניין צריך לעשות התאמה בהגדרה של נפטר גלמוד בהסכם.

איה דביר: כי היום ההגדרה של מי שנפטר גלמוד הוא מי שנפטר ונקבר בישראל.

איה דביר: לא שולם עקב פטירתו מענק פטירה ובתום שנה מיום פטירתו אין בישראל אדם שהוא קרוב משפחה של הנפטר.

איה דביר: יהיה צורך לתקן גם את ההגדרה בהסכם כך שיהיה בתום 3 חודשים או בתום חצי שנה.

יצחק גלנטי: ברור.

יצחק גלנטי: אוקיי, תודה רבה, רבותיי ההסכם אושר.

יצחק גלנטי: אני נועל את הישיבה.